चूंकि प्रिंट करने के लिए उस कंप्यूटर को ऑन होना पड़ेगा, इसलिए आपको ऐसे डेस्कटॉप कंप्यूटर में इंस्टॉल करना चाहिए जो ज़्यादातर ऑन रहता हो।  अधिकतर प्रिन्टर को USB के द्वारा प्लग-इन करके इंस्टॉल किया जा सकता है। यदि आपको प्रिन्टर को शेयर करने वाले कंप्यूटर पर इंस्टॉल करने में दिक्कत आ रही है तो प्रिन्टर के डोक्युमेंटेशन का संदर्भ लें। यदि आपके नेटवर्क पर सभी कंप्यूटर विंडोज 7 या उसके बाद पर चल रहें हैं तो आप होम ग्रुप फीचर का प्रयोग कर सकते हैं जिससे आप जल्दी और आसानी से अपना प्रिन्टर शेयर कर सकें। यदि आप विंडोज Vista या XP इस्तेमाल कर रहें हो, तो सीधे इस सेक्शन के स्टेप 5 पर जाएँ।   उस कंप्यूटर पर होमग्रुप बनाएँ जो प्रिन्टर शेयर कर रहा हो। आप कंट्रोल पैनल से होमग्रुप मेन्यू को एक्सैस कर सकते हैं। Create a homegroup बटन को नया होमग्रुप बनाने के लिए क्लिक करें। होमग्रुप बनाने के लिए प्रोम्प्ट्स का पालन करें। जब यह पूछा जाये कि आप क्या शेयर करना चाहेंगे, तो सुनिश्चित कीजिये कि "Printers & Devices" को आपने "Shared" करने के लिए सेट किया हो। दर्शाये गए पासवर्ड को लिखें। अब जब होमग्रुप चालू हो गया है, आप अपने लैपटाप पर उसे कनेक्ट कर सकते हैं।   अपने लैपटाप के कंट्रोल पैनल में होमग्रुप को खोलिए।  Join now बटन को क्लिक करें और पासवर्ड एंटर करें। होमग्रुप कनेकशन की सेटिंग पूरी करने के लिए प्रोम्प्ट्स का पालन करें। आपको यह चुनने का विकल्प दिया जाएगा कि आप क्या शेयर करेंगे, लेकिन यह शेयर्ड प्रिन्टर से कनेक्ट करने के लिए जरूरी नहीं है। अब जब आपका लैपटाप होमग्रुप से कनेक्ट हो गया है, अब आप शेयर्ड प्रिन्टर को उसी प्रकार चुन सकेंगे जैसे की वह आपके लैपटाप से सीधे कनेक्टेड हो। सुनिश्चित करें की प्रिन्टर को शेयर करने वाला कंप्यूटर ऑन हो।   किसी भी प्रोग्राम में प्रिंट डायलोग खोलें और उपलब्ध प्रिंटर्स की लिस्ट से शेयर्ड प्रिन्टर सिलैक्ट करें। यदि आप होमग्रुप्स का इस्तेमाल कर रहे हैं, तो आपको बस इतना ही करना है। अगले स्टेप्स उन लोगों के लिए हैं जो होमग्रुप फीचर का प्रयोग नहीं कर सकते हैं। यदि लैपटाप या वह कंप्यूटर जो प्रिन्टर शेयर कर रहा है, Vista या उसके पहले के सिस्टम चला रहें हैं, तो आपको प्रिन्टर को मैनुयली शेयर करना पड़ेगा।  उस कंप्यूटर पर, जो प्रिन्टर को शेयर कर रहा हो, कंट्रोल पैनल खोलें और "Network and Sharing Center" या "Network and Internet" सिलैक्ट करें। "Change advanced sharing settings" लिंक को सिलैक्ट करें और फिर "Private" नेटवर्क सेटिंग्स को बढ़ाएँ। "Turn on file and printer sharing" विकल्प को सिलैक्ट करें और Save changes बटन को सिलैक्ट करें। कंट्रोल पैनल पर वापस आयें और "Devices and Printers" या "View devices and printers" सिलैक्ट करें। जिस प्रिन्टर को आप शेयर कर रहें है, उस पर राइट-क्लिक करें और "Printer properties" सिलैक्ट करें।  Sharing टैब को क्लिक करें और "Share this printer" बॉक्स को सही (चेक) करें। अब जब प्रिन्टर शेयर हो गया है, आपको प्रिन्टर को अपने लैपटाप में इंस्टॉल  करना पड़ेगा जिससे आप उसे सिलैक्ट कर सकें।  कंट्रोल पैनल खोलें और "Devices and Printers" या "View devices and printers" सिलैक्ट करें।  Add a printer बटन को क्लिक करें। "Add a network, wireless or Bluetooth printer" सिलैक्ट करें। विंडोज 8 को इस्तेमाल करने वालों को कुछ भी सिलैक्ट नहीं करना है। उपलब्ध प्रिंटर्स कि लिस्ट में से अपने नेटवर्क प्रिन्टर को सिलैक्ट करें। ड्राइवर्स को स्वयं इंस्टॉल करने के लिए प्रोम्प्ट्स का पालन करें। यदि विंडोज सही ड्राइवर्स को नहीं खोज पाती है तो आपको उसे प्रिन्टर निर्माता कि सपोर्ट साइट से डाउनलोड करना पड़ सकता है।
Install the printer on the computer that will be sharing it. Create HomeGroup (Windows 7 and later). Connect to the HomeGroup on your laptop. Print to the shared printer. Enable File and Printer Sharing and then share the printer manually if you can't use HomeGroups. Install the shared printer on the laptop.